Discuție:Mezzosoprană (voce)

message: Am efectuat redenumirea propusă de Dvs. – într-adevăr nu era nevoie de dezambiguizare. Din câte văd însă pe dexonline, ultimul dicționar explicativ, cel din 2009, zice că nu se pune cratimă în acest cuvânt. Aveți o părere? Mulțumesc. //  Gikü  vorbe  fapte  23 iulie 2020 11:30 (EEST)
replies: text: Părerea mea coincide cu cea a lui : „conform documentațiilor așa este scris corect (vezi Note 1, 2 ,3, 4, 6)”. --Bătrânul (discuție) 23 iulie 2020 18:18 (EEST)
replies: text: :Nu am un motiv să insist, am retras eticheta . Cu bine! //  Gikü  vorbe  fapte  23 iulie 2020 18:40 (EEST)
replies: text: :: În Dicționarul ortografic, ortoepic și morfologic al limbii române, edițiile a doua și a treia, singura formă acceptată este mezzosoprană. Prin urmare, articolul trebuie redenumit. Se știe că acest dicționar este normativ. Lucian GAVRILA (discuție) 10 iulie 2023 18:10 (EEST)
replies: text: :::Corect era ca mai întâi să puneți în discuție propunerea dumneavoastră de modificare și dacă se ajungea la un astfel de consens, doar atunci să fi modificat întregul conținut al pagini. De altfel, dacă parcurgeți rândurile mai de sus, veți vedea că s-a stabilit ceva în acest sens. Și în documentațiile mai sus menționate și care nu sunt puține, singura formă acceptată este mezzo-soprană. --F.hilbert (discuție) 11 iulie 2023 08:54 (EEST)
replies: text: ::::Bună ziua! Vă mulțumesc pentru mesaj.

text: ::::Repet: Dicționarul ortoepic, ortografic și morfologic al limbii române este normativ. Cu alte cuvinte, orice persoană, care se exprimă în limba română, trebuie să se conformeze acestui dicționar. Dicționarul respectiv a fost redactat de lingviști, în cadrul Institutului de Lingvistică „Iorgu Iordan - Alexandru Rosetti” al Academiei Române. Academia Română este singura autorizată, prin lege, să stabilească ortografia limbii române. Un candidat la un examen, dacă ar fi scris cu cratimă substantivul mezzosoprană, ar fi fost depunctat. Regulile gramaticale nu se supun la vot. Se respectă (se urmează întocmai).  Tot așa, toți trebuie să respectăm, de exemplu, Sistemul internațional de unități (S. I.) etc. Regret că nu am fost pe fază când s-a votat ceea ce susțineți. Documentațiile la care vă referiți sunt învechite din punct de vedere ortografic. Cu stimă, Lucian GAVRILA (discuție) 13 iulie 2023 18:26 (EEST)
replies: text: :::::Bună ziua! Nu înțeleg această împotrivire la aplicarea regulilor ortografice. Lucian GAVRILA (discuție) 15 iulie 2023 17:29 (EEST)
replies: text: ::::::Bună ziua! Scuzați vă rog, nu sunt încăpățânat și nici absurd, dar dacă în dicționarele editate și tipărite pe hârtie de Academia Română, zeci de ani a fost folosită forma „mezzo-soprană”, de ce ar fi greșit să se folosească în continuare și azi? Sunt câteva sute de pagini în ro.wikipedia unde se folosește acest termen, asta înseamnă că trebuie să modificăm tot? Nu cred că ar fi o idee bună. Deoarece există ambele forme, cu și fără cratimă, am corectat adecvat pagina de bază iar paginile mai vechi care folosesc acești termeni, cu sau fără cratimă, pot rămâne neschimbate chiar dacă termenii au legături linkate, deoarece există deja redirecționare la pagina de bază.

text: ::::::După cum ați văzut, pentru forma cu cratimă, am trecut la notele de la subsol și pagina la care se găsesc acești termeni (nu a fost greu pentru că am dicționarele la îndemână în casă), dar pentru forma fără cratimă v-aș ruga să adăugați dumneavoastră aceste detalii. Cu respect, --F.hilbert (discuție) 17 iulie 2023 10:12 (EEST)
replies: text: ::::::: Îmi cer scuze că intervin aici. Am observat că folosiți adesea forma „adăoga”. Verbul „a adăoga” este învechit și nu se mai folosește de câteva zeci de ani, acum se folosește forma „a adăuga”, cu conjugări ca „adaugă”, „adăugați” etc. --Donarius (discuție) 17 iulie 2023 10:29 (EEST)

text: :::::::Bună ziua! Nu am folosit cuvintele „încăpățânat” și „absurd” în legătură cu dumneavoastră și nici cu cu altcineva.

text: :::::::Vă dau dreptate în privința faptului că zeci de ani, cuvântul la care ne referim a fost ortografiat „mezzo-soprană”, dar de câtva timp,  specialiștii în lingvistică au stabilit o altă ortografiere a acestui cuvânt, acum singura formă corectă este „mezzosoprană”. Eu nu comentez dacă e bună sau rea această ortografiere. O accept ca atare și o aplic. Dicționarul ortografic, ortoepic și morfologic al limbii române, abreviat DOOM3 este normativ. Lucian GAVRILA (discuție) 17 iulie 2023 16:43 (EEST)
thread_title:  Titlu: cu cratimă sau fără?